Projekts "Būris". Jauniem cilvēkiem jādod iespēja darba tirgū, nevis viņi jāizmanto
Channel: LTV Ziņu dienests
Date: 2021-10-27

Jauniešu bezdarbs nav tikai Latvijas problēma. Atsevišķās Eiropas Savienības (ES) valstīs bezdarbnieki, kuri ir vecumā līdz 25 gadiem, veido vairāk nekā trešdaļu no kopējā darba meklētāju skaita. Jauniešu iespējas darba tirgū smagi skāra 2008. gada finanšu un ekonomikas krīze, bet tagad – pandēmija. 

“Jaunus cilvēkus nedrīkst izmantot,” sarunā ar mūsu kolēģi Briselē Ilzi Naglu saka Eiropas Parlamenta (EP) deputāts no Itālijas Brando Benifei. Viņš uzsver, ka daudzviet jauniešiem nākas strādāt ar nestabiliem pagaidu darba līguma nosacījumiem, uz nepilnu slodzi vai ilgstošā praksē par ko nemaksā nemaz vai maksā simboliski. 

Par to, vai sevi attaisnojusi Jauniešu garantijas programma un kā jāmaina nodarbinātības politika, šajā reizē diskutē arī EP deputāte no Nīderlandes Kima van Sparrentaka.